# Institut de Llengua i Cultura Catalanes

L'Institut de Llengua i Cultura Catalanes (ILCC) és un institut de recerca universitari del Principat creat l'any 1986, que dedica la seva activitat a l'estudi i investigació de la història de la llengua i la literatura catalana des de l'edat mitjana fins a l'actualitat. Vinculat a l'Estudi General de Girona, té la seu a la Facultat de Lletres de la Universitat de Girona, al Barri Vell de Girona. Compta amb tres grups de recerca i cinc línies de recerca. Entre els investigadors d'aquest centre hi ha Montserrat Escartín Gual, Josep Maria Nadal i Farreras i Mariàngela Vilallonga Vives.

## Línies de recerca

* Història de la llengua i llengua normativa.
* Literatura contemporània: teoria de la literatura i literatura comparada i patrimoni literari.
* Literatura humanística: Studia Humanitatis.
* Literatura medieval: cultura i literatura de la baixa edat mitjana.
* Literatura moderna: literatura catalana de l'edat moderna i literatura espanyola del segle d'or.

## Fons bibliogràfic

L'ILCC té un fons bibliogràfic i documental que consta d'uns 10.000 volums i és accessible des del catàleg de la Biblioteca de la Universitat de Girona. El fons compta amb documentació sobre la literatura dels trobadors i amb un arxiu de microfilms, microformes i reproduccions digitals procedent dels interessos de recerca dels seus investigadors. L'ILCC ha col·laborat en la creació de diversos fons especials de la Biblioteca de la UdG.

## Projectes

* Projecte iniciat l'any 1985 per estudiar i editar les obres de Francesc Eiximenis.
* Biblioteca digital Studia Humanitatis amb les biografies, les bibliografies i els textos d'humanistes catalans.
* Repertori bibliogràfic biennal Qüern sobre llengua i literatura catalanes de l'edat mitjana i l'edat moderna
* Base de dades Cançoners DB sobre els cançoners catalans medievals.
* Coordinació del web Narpan: espai virtual de literatura i cultura medieval.
* Coordinació del web Nise: literatura catalana de l'edat moderna.
* Coordinació del web PatrimoniLiterarari.cat, dedicat als Jocs Florals de la llengua catalana contemporanis i a la difusió d'itineraris autoguiats.

## Publicacions
### Col·leccions

* Estudis de Francesc Eiximenis (EFE)
* Obres de Francesc Eiximenis (OFE)
* Estudis i Documents.

### Revistes

* Mot so razo: revista d'estudis medievals coeditada pel Centre d'Estudis Trobadorescos de l'Ajuntament de Castelló d'Empúries i l'ILCC.
* Studia Aurea. Revista de Literatura Española y Teoría Literaria y Siglo de Oro: revista creada per grups de recerca de la Universitat Autònoma de Barcelona i la Universitat de Girona amb periodicitat anual.

## Referències

* ↑ Valsalobre Palacios, Pep «Institut de Llengua i Cultura Catalanes. 25 anys de recerca en filologia catalana». Revista d'Estudis Catalans, 2009, pàg. 293-303.
* ↑ Recerca, Grups de. «Grups de Recerca > Història de la Llengua > Notícies i agenda». [Consulta: 4 juny 2018].
* ↑ «Studia Humanitatis - Biblioteca Digital». Arxivat de l'original el 2018-09-17. [Consulta: 17 setembre 2018].
* ↑ «Quern > Inici». [Consulta: 17 setembre 2018].
* ↑ User, Super. «Principal». [Consulta: 17 setembre 2018].
* ↑ «NARPAN - Espai virtual de literatura i cultura medieval». [Consulta: 17 setembre 2018].
* ↑ «Nise > Inici». [Consulta: 17 setembre 2018].
* ↑ Blaupixel.com. «Patrimoni Literari». [Consulta: 17 setembre 2018].
* ↑ «Centre d'Estudis Trobadorescos | Ajuntament de Castelló d'Empúries» (en espanyol europeu). Arxivat de l'original el 2018-09-17. [Consulta: 17 setembre 2018].
* ↑ «Studia Aurea» (en espanyol europeu). [Consulta: 17 setembre 2018].

## Enllaços externs

* Institut de Llengua i Cultura Catalanes - Lloc web oficial